ΓΡΑΠΤΗ ΕΡΩΤΗΣΗ E-1978/01

υποβολή: Juan Naranjo Escobar (PPE-DE) προς την Επιτροπή

(5 Ιουλίου 2001)

Θέμα: Νέα τεστ μέτρησης των εκλυόμενων επικίνδυνων καυσαερίων

Τα νέα τεστ μέτρησης των επικίνδυνων καυσαερίων που εκλύουν τα ντηζελοχήματα προκαλούν βλάβες όποτε τα οχήματαφίστανται επιταχύνσεις που ενίοτε ξεπερνούν τα προβλεπόμενα από τους κατασκευαστές

ανώτατα όρια. Τα τεστ αυτά ανταποκρίνονται σε μια οδηγία που απαιτεί να καθαρίζεται ο σωλήνας της εξάτμισης των αυτοκινήτων μέσω τριών τουλάχιστον κύκλων επιτάχυνσης εν κενώ, ή μέσω ισοδύναμης μεθόδου. Για την πραγματοποίηση αυτών των τεστ, προκαλούνται στα ακινητοποιημένα οχήματα επιταχύνσεις μέχρι 5 000 ή 5 500 στροφές το λεπτό, τη στιγμή που οι κατασκευαστές συνιστούν να μην ξεπερνιέται το όριο των 2 200 στροφών.

Μπροστά σε αυτή την κατάσταση, η Ένωση Ευρωπαϊκών Αυτοκινήτων (AEA) ζήτησε από την Επιτροπή να τροποποιήσει τις σημερινές ρυθμίσεις οι οποίες, πέρα από το ότι ζημιώνουν τους χρήστες, δυσφημίζουν το όνομα καιτις ικανότητες των σταθμών τεχνικού ελέγχου οι οποίοι, σε τελευταία ανάλυση, είναι εκείνοι που φέρουν την ευθύνη για τις βλάβες που προκαλούνται κατά την πραγματοποίηση αυτών των τεστ.

Δεδομένου ότι, μερικές φορές, η επανάληψη του τεστ δυο ή τρεις φορές δεν επαρκεί για να μετρηθεί με απόλυτη βεβαιότητα το επίπεδο εκπομπής καυσαερίων και ότι, γιάυτό, στην πράξη τα αυτοκίνηταφίστανται ακόμη πιο μεγάλη επιβάρυνση, προτίθεται η Επιτροπή να αντιδράσει στα προβλήματα που η ΑΕΑ εκθέτει στην αίτησή της·

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

Κατά την τελευταία δεκαετία έχει σημειωθεί σταθερή βελτίωση των επιδόσεων των μηχανοκίνητων οχημάτων όσον αφορά τις εκπομπές ρύπων, κυρίως ως αποτέλεσμα της βελτίωσης της τεχνολογίας των κινητήρων και της χρήσης καθαρότερων καυσίμων και οι εν λόγω βελτιώσεις θα συνεχιστούν και στο μέλλον. Δεδομένου ότι η τεχνολογία μείωσης των εκπομπών ρύπων εξελίσσεται, η αποτελεσματικότητα των προτύπων τεχνικού ελέγχου οχημάτων πρέπει να διασφαλίζει ότι οι διαδικασίες και τα πρότυπα ελέγχου μπορούν πάντα να ανιχνεύουν τα οχήματα που είναι μεγάλοι ρυπαίνοντες.

Στόχος του τεχνικού ελέγχου των εκπομπών οχημάτων είναι να εντοπιστούν τα μηχανοκίνητα οχήματα που είναι μεγάλοι ρυπαίνοντες, δηλ. αυτά που οι εκπομπές τουςπερβαίνουν σημαντικά τα προδιαγεγραμμένα επίπεδα. Ο τεχνικός έλεγχος της θολερότητας των καυσαερίων πρέπει να είναι σχετικά ταχύς, απλός και χαμηλού κόστους όσον αφορά τη διενέργειά του. Σκοπός του δεν είναι να προσπαθήσει να αναπαράγει τις πραγματικές συνθήκες κυκλοφορίας, αλλά να εντοπίσει τα κακοσυντηρημένα οχήματα.

Τα ντιζελοκίνητα οχήματα πρέπει να ελέγχονται για τη θολερότητα των εκλυόμενων καυσαερίων κατά την ελεύθερη επιτάχυνση του αποσυμπλεγμένου κινητήρα από την ταχύτητα βραδυπορείας μέχρι την ταχύτητα στην οποία ανακόπτεται η παροχή καυσίμου. Η δοκιμή έγινεποχρεωτική για πρώτη φορά την 1η Ιανουαρίου 1996(1).

Εντούτοις, ορισμένα κράτη μέλη που διεξάγουν δοκιμές θολερότητας των καυσαερίων ντιζελοκινητήρα αντιμετώπισαν προβλήματα βλάβης του κινητήρα. Οι κινητήρες μπορούν να πάθουν βλάβη εάν κατά βάση συντηρούνται πλημμελώς και εάν ο κινητήρας δεν έχει προθερμανθεί επαρκώς, δηλαδή εάν η δοκιμή διεξάγεται μετά από εκκίνηση με ψυχρό κινητήρα.

Έχονταςπόψη αυτά τα προβλήματα, η Επιτροπή ανέθεσε τη Διεθνή Επιτροπή Επιθεώρησης Οχημάτων (CITA) να βελτιώσει τη μέθοδο δοκιμής και επιθεώρησης. Με βάση την εμπειρία που είχαν τα μέλη της όσον αφορά τις ακατάλληλες επαναλήψεις των δοκιμών και τις βλάβες του κινητήρα, η CITA πρότεινε μια αναθεωρημένη διαδικασία δοκιμών η οποία προβλέπει έλεγχο του βαθμού επιτάχυνσης του κινητήρα και περιλαμβάνει το κριτήριο της προθέρμανσης προκειμένου να διασφαλίσει ότι ο κινητήρας είναι αρκετά ζεστός πριν αρχίσει η δοκιμή. Αυτές οι συστάσεις ενσωματώθηκαν σε μια τροποποιητική οδηγία(2), η οποία τέθηκε προσφάτως σε ισχύ.

Συνεπώς, οι αρχές ελέγχου θα χρειαστεί να εκπαιδεύσουν τους ελεγκτές στον τρόπο με τον οποίο θα συμμορφωθούν με τις διατάξεις της οδηγίας, ειδικότερα σχετικά με την αρχική αξιολόγηση των κινητήρων (ώστε να εξασφαλιστεί ότι ο κινητήρας δεν παρουσιάζει κανένα προφανές ελάττωμα που θα μπορούσε να προκαλέσει βλάβη κατά τη διάρκεια της δοκιμής), την ελάχιστη θερμοκρασία προθέρμανσης και τον βαθμό επιτάχυνσης του κινητήρα.

Όπως συμβαίνει με τα σύγχρονα βενζινοκίνητα οχήματα, τα νέα επιβατικά ντιζελοκίνητα αυτοκίνητα θα πρέπει να εξοπλιστούν με ενσωματωμένα συστήματα διάγνωσης (OBD) από το 2003, ενώ για τα ελαφρά εμπορικά οχήματα τα συστήματα OBD απαιτούνται από το 2005. Το σύστημα OBD θα ελέγχει τη λειτουργία του συστήματος ελέγχου των εκπομπών και, εφόσον εγκατασταθεί, το σύστημα OBD θα μπορεί να παράσχει σε ικανοποιητικό βαθμό μια αποδοτική ως προς το κόστος εναλλακτική λύση αντί των πρακτικών δοκιμών ντιζελοκινητήρων. Η Επιτροπή διεξάγει αυτήν την περίοδο εργασίες για τον τρόπο με τον οποίο θα ενσωματώσει με τον βέλτιστο τρόπο αυτήν την χρήσιμη τεχνολογία στον τεχνικό έλεγχο.

Εντούτοις, στο μεσοδιάστημα και όσον αφορά τονπάρχοντα στόλο οχημάτων, η απαιτούμενη σήμερα δοκιμή θολερότητας καυσαερίων είναι αναγκαία προκειμένου να διασφαλιστεί ότι εντοπίζονται τα οχήματα που είναι μεγάλοι ρυπαίνοντες και ότιφίστανται επιδιορθώσεις ως προϋπόθεση της ελεύθερης κυκλοφορίας τους.

(1) Οδηγία 92/55/ΕΟΚ, ΕΕ L 225 της 10.8.1992.

(2) Οδηγία 1999/52/ΕΚ, ΕΕ L 142 της 5.6.1999.